สวัสดีครับคุณ ผมมีอาการเจ็บส่วนปลายของอวัยวะเพศตอนที่รูดหนังหุ้มปลายขึ้นครับ ยิ่งรูดจนสุดจะเจ็บมากขึ้น แต่ตอนปกติหนังหุ้มปลายรรูดปิดมีอาการระคายเคืองเล็กน้อย และมีอาการคันนิดหน่อยครับ ลองดูส่วนล่างของหนังหุ้มปลายมีเม็ดเหลืองๆเล็กๆไม่แน่ใจว่าเป็นหนองหรือเปล่าแต่ถ้าโดนแรงจะปวดนิดหน่อยครับ แบบนี้ผมควรทำยังไงดีครับ
สวัสดีค่ะ อาการดังกล่าวมานั้น อาจมีภาวะหนังหุ้มปลายไม่เปิด หรือมีการระคายเคืองจากสารแพ้สัมผัส หรือการเสียดสีของอวัยวะเพศมากเกินไปภาวะหนังหุ้มปลายองคชาตตีบหรือเปิดได้ไม่สุดนั้น คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายจึงขอแนะนำให้ไปปรึกษาแพทย์หรือศัลยแพทย์เกี่ยวกับการขลิบหนังหุ้มปลาย ในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ หากเจ็บปวดมากที่อวัยวะเพศควรรีบไปค่ะ